**METODOLOGIE**

**PRIVIND STABILIREA DE SALARII DIFERENȚIATE PENTRU PERSONALUL**

**FACULTĂȚII DE EDUCAȚIE FIZICĂ ȘI SPORT**

**CAPITOLUL I. PREVEDERI GENERALE**

Art. 1.

Prezenta metodologie stabilește condițiile, criteriile și procedura pentru acordarea de salarii diferențiate personalului din Facultatea de Educație Fizică și Sport, Universitatea de Vest din Timișoara (UVT).

Art. 2.

Toate categoriile de personal din Facultatea de Educație Fizică și Sport – FEFS pot beneficia de salarii diferențiate în condițiile legii și cu respectarea prevederilor prezentei metodologii

Art. 3.

Sumele brute acordate ca salarii diferențiate nu pot depăși 30% din salariul de bază al beneficiarului și se includ în salariul brut al acestuia, ca și componentă salarială distinctă.

Art. 4.

(1) Perioada de acordare a salariilor diferențiate este de cel mult 12 luni și poate fi reînnoită.

(2) În fiecare an, data până la care se acordă salariile diferențiate nu poate depăși 31 decembrie.

**CAPITOLUL II. CRITERII DE ACORDARE**

Art. 5.

(1) Criteriile minimale în baza cărora pot fi stabilite salarii diferențiate sunt cele prevăzute la art. 6-8, pentru fiecare categorie de personal în parte.

Art. 6.

Personalul didactic de predare, personalul de cercetare și personalul didactic cu funcții de conducere pot beneficia de salariu diferențiat dacă au realizat în ultimele 12 luni cel puțin una dintre activitățile următoare:

a. obținerea unui rezultat sau desfășurarea unei activități de cercetare științifică / performanță sportivă care contribuie la creșterea finanțării suplimentare atrase de universitate, conform Anexei nr. 1, Secțiunile A, B și respectiv, C.

b. obținerea unui alt rezultat sau desfășurarea unei alte activități care contribuie la creșterea finanțării suplimentare atrase de universitate, conform Anexei nr.1, secțiunea D.

c. participarea la elaborarea și implementarea unor proiecte care contribuie la creșterea capacității instituționale (doar în cazul unei activități în afara celei aferente funcției de bază, neremunerate prin alte componente salariale);

d. desfășurarea unei activități în cadrul structurilor didactice sau administrative în afara celei aferente funcției de bază, neremunerată prin intermediul unei alte componente salariale;

e. participarea la realizarea de situații, analize și strategii la nivel de facultate (doar în cazul unei activități în afara celei aferente funcției de bază, neremunerate prin alte componente salariale);

f. realizarea unor activități la solicitarea conducerii facultății, în interesul instituției sau al comunității academice (în afara activității aferente funcției de bază, neremunerate prin alte componente salariale);

g. îndeplinirea indicatorilor de performanță asumați prin contract/fișa postului într-o proporție de peste 100% (pentru personalul cu funcții de conducere care are precizați astfel de indicatori în contract/fișa postului);

h. derularea altor activități specifice sau îndeplinirea altor criterii privind calitatea activității desfășurate prevăzute în metodologia de stabilire a salariilor diferențiate la nivel de facultate, cu condiția ca activitățile respective să fie neremunerate prin alte componente salariale Anexa nr. 1 secțiunea D.

Art. 7. Personalul didactic-auxiliar poate beneficia de salariu diferențiat dacă realizează sau a realizat în ultimele 12 luni cel puțin una dintre activitățile următoare:

a. desfășurarea sau asumarea desfășurării unor activități în afara celei aferente funcției de bază, în interesul universității;

b. propunerea unor soluții de eficientizare a muncii sau de reducere a costurilor care s-au dovedit viabile în urma implementării;

c. desfășurarea de activități/operațiuni în regim de urgență;

d. elaborarea și coordonarea de proiecte care să contribuie la creșterea capacității instituționale (în afara activității aferente funcției de bază, doar activități neremunerate prin alte componente salariale);

e. derularea altor activități specifice sau îndeplinirea altor criterii privind calitatea activității desfășurate prevăzute în metodologia de stabilire a salariilor diferențiate la nivel de facultate (doar pentru personalul didactic-auxiliar încadrat la nivelul FEFS.

Art. 8. Personalul nedidactic poate beneficia de salariu diferențiat dacă realizează sau a realizat în ultimele 12 luni cel puțin una dintre activitățile următoare:

a. desfășurarea sau asumarea desfășurării unor activități în afara celei aferente funcției de bază, în interesul universității;

b. propunerea unor soluții de eficientizare a muncii sau de reducere a costurilor care s-au dovedit viabile în urma implementării;

c. desfășurarea de activități/operațiuni în regim de urgență;

d. derularea altor activități specifice sau îndeplinirea altor criterii privind calitatea activității desfășurate prevăzute în metodologia de stabilire a salariilor diferențiate la nivel de FEFS (doar pentru personalul nedidactic încadrat la nivelul facultății respective).

**CAPITOLUL III. ASPECTE PROCEDURALE**

Art. 9.

(1) În fiecare an, până la data de 31 octombrie, Consiliul de Administrație stabilește prin hotărâre:

a. un buget pentru acordarea unor salarii diferențiate pentru personalul din UVT în anul următor, din veniturile proprii. Aceste sume vor fi prevăzute în proiectul de buget pentru anul respectiv.

b. un calendar de parcurgere a etapelor procedurale prevăzute la art. 9 și art. 10.

(2) Un procent de 75% din bugetul alocat se repartizează pentru acordarea de salarii diferențiate la nivelul facultăților, iar un procent de 25% din bugetul alocat se repartizează pentru acordarea de salarii diferențiate la nivelul celorlalte structuri din organigrama UVT.

(3) Sumele alocate FEFS se determină în funcție de contribuția acesteia la încasările înregistrate la nivel de universitate în anul precedent (din finanțarea instituțională și din taxele aferente procesului de învățământ).

(4) La nivelul FEFS, bugetul alocat se repartizează pe două componente:

a. un buget pentru acordarea de salarii diferențiate pentru activitățile de cercetare științifică și performanțele sportive prevăzute la art. 6 lit. a și detaliate în Anexa nr. 1 Secțiunile A, B și C, care reprezintă 40% din bugetul total. Valoarea exactă a procentului se stabilește în metodologia proprie a FEFS în fiecare an.

b. un buget ce reprezintă 60% din bugetul total pentru acordarea de salarii diferențiate pentru criteriile / activitățile prevăzute la art. 6 lit. b-h. și detaliat în Anexa nr. 1 Secțiunea D..

(5) Bugetul pentru pentru acordarea de salarii diferențiate pentru activitățile de cercetare științifică și performanțele sportive stabilit conform art. 9 alin. 4 lit. a se repartizează astfel:

a. Prodecanul responsabil cu activitatea de cercetare științifică stabilește lista potențialilor beneficiari și sumele ce revin fiecăruia, în conformitate cu Anexa nr. 1 Secțiunile A, B și C.

b. În situația în care bugetul alocat pentru activitățile de cercetare științifică și performanțele sportive acoperă necesitățile și rămân fonduri nealocate, Prodecanul responsabil cu activitatea de cercetare științifică întocmește pentru fiecare beneficiar câte un Referat de recomandare (conform modelului din Anexa nr. 2 și cu respectarea prevederilor art. 10) și comunică conducerii UVT suma rămasă nealocată.

c. În situația în care bugetul alocat pentru activitățile de cercetare științifică și performanțele sportive nu acoperă necesitățile, se solicită conducerii UVT suplimentarea bugetului.

d. Sumele rămase nealocate la nivelul facultății vor fi puse la dispoziția conducerii UVT care le va repartiza cu prioritate pentru a acoperi solicitările de suplimentare a bugetului.

e. În urma acestei repartizări finale, Prodecanul responsabil cu activitatea de cercetare științifică întocmește pentru fiecare beneficiar câte un Referat de recomandare (conform modelului din Anexa nr. 2).

(6) La nivelul FEFS, bugetul alocat pentru criteriile / activitățile prevăzute la art. 6 lit. b-h. se repartizează în următoarea ordine de prioritate:

a. Pentru rezultatele / activitățile care contribuie la creșterea finanțării suplimentare, prevăzute la art. 6 lit. b, detaliate conform Anexei nr. 1 Secțiunea C.

b. Pentru rezultatele / activitățile prevăzute la art. 6 lit. c-h.

(7) La nivelul fiecărei facultăți, în situația în care în urma repartizării inițiale a bugetului pentru acordarea de salarii diferențiate pentru criteriile / activitățile prevăzute la art. 6 lit. b-h. rămân fonduri nealocate, acestea rămân la dispoziția facultății pentru acordarea de salarii diferențiate până la data de 31 decembrie.

(8) Bugetul alocat pentru acordarea de salarii diferențiate rămas nerepartizat la data de 31 decembrie nu se reportează în anul bugetar următor.

(9) Metodologia prezentă se avizează în Consiliul Facultății.

Art. 10

(1) Salariile diferențiate se acordă în baza unui „Referat de recomandare” întocmit conform modelului din Anexa nr. 2, însoțit de documente justificative anexate, dacă este cazul.

(2) Referatul de recomandare poate fi întocmit de către un șef ierarhic superior: Decan, Prodecan, Director de Departament didactic.

(3) În Referatul de recomandare trebuie să se facă referire concretă cel puțin la îndeplinirea unui criteriu sau la desfășurarea unei activități de către persoana recomandată, dintre cele prevăzute la Art 6, Art. 7 sau Art. 8, după caz, să se specifice suma brută propusă spre acordare ca salariu diferențiat, să se precizeze perioada de acordare și să se indice bugetul din care se suportă această componentă salarială.

(4) În cazul în care șeful ierarhic superior care face recomandarea este de la nivelul facultății, decontarea sumei propuse spre acordare ca salariu diferențiat se va face din bugetul alocat facultății. În caz contrar, decontarea sumei respective se face din bugetul alocat pentru celelalte structuri din organigrama UVT.

(5) La nivelul fiecărei facultăți, referatul de recomandare este avizat privind oportunitatea, respectarea metodologiei și încadrarea în bugetul alocat de către Decan.

(6) Referatele de recomandare sunt avizate privind încadrarea în bugetul aprobat și privind respectarea prevederilor art. 3 de către Prorectorul responsabil cu strategia financiară.

(7) Referatele de recomandare, întocmite conform alin. (1)-(6), se depun la Cancelaria Rectorului, spre a fi supuse aprobării în Comitetul Director.

(8) În baza aprobării Comitetului Director, Rectorul emite o decizie privind acordarea salariului diferențiat.

(9) Decizia Rectorului se comunică Departamentului de Resurse Umane care răspunde de punerea în aplicare a acesteia.

**CAPITOLUL IV. DISPOZIȚII FINALE ȘI TRANZITORII**

Art. 11.

(1) Pentru anul 2019, termenul prevăzut la art. 9 alin. (1) este 15.02.2019, iar perioada de 12 luni precizată la art. 6-8 este 1 ianuarie 2018 - 31 decembrie 2018.

Se mențin în plată până la finalul anului sumele din venituri proprii acordate prin Hotărâre de Senat provenite din sume compensatorii, la nivelul lunii martie 2019, fără a afecta bugetul alocat conform art. 9 alin. 1 lit. a.

Art. 12

Prezenta metodologie (ediția II) a fost aprobată în ședința Consiliului Facultății din data de 05.03.2019

**ANEXA NR. 1**

**SECȚIUNEA A. ACTIVITĂȚI DE CERCETARE ȘTIINȚIFICĂ**

|  |  |  |
| --- | --- | --- |
| Nr. crt. | Descriere activitate | Suma brută acordată |
| 1. | Publicarea de articole în revistele Nature și Science | 12.000 lei/articol |
| 2. | Publicarea de articole în reviste indexate ISI situate în zona roșie (conform clasificării UEFISCDI) | 4.000 lei/articol |
| 3. | Publicarea de articole în reviste indexate ISI situate în zona galbenă (conform clasificării UEFISCDI) | 3.000 lei/articol |
| 4. | Publicarea de articole în reviste indexate ERIH situate în zona INT1 (conform clasificării ERIH) | 3.000 lei/articol |
| 5. | Publicarea de articole în reviste indexate ISI situate în zona albă (conform clasificării UEFISCDI) | 2.000 lei/articol |
| 6. | Publicarea de articole în reviste indexate ISI Arts & Humanities | 2.000 lei/articol |
| 7. | Publicarea de articole în reviste indexate ERIH situate în zona INT2 și ERIH+ (conform clasificării ERIH) | 2.000 lei/articol |
| 8. | Publicarea de articole în volume indexate ISI Proceedings și IEEE Proceedings | 500 lei/articol |
| 9. | Obținerea unor brevete triadice | 12.000 lei/brevet |
| 10. | Obținerea unor brevete europene/internaționale | 4.000 lei/brevet |
| 11. | Obținerea unor brevete naționale | 2.000 lei/brevet |
| 12. | Depunerea, în calitate de manager de proiect, de proiecte de cercetare în competițiile naționale care au fost declarate nefinanțabile, dar au obținut un punctaj de minim 75% din punctajul maxim | 2.000 lei/proiect |
| 13. | Depunerea, în calitate de manager de proiect, de proiecte de cercetare în competițiile internaționale care au fost declarate nefinanțabile, dar au obținut un punctaj de minim 75% din punctajul maxim | 3.000 lei/proiect |

Notă: În cazul articolelor cu mai mulți autori, suma brută ce revine unui autor se determină astfel:

Suma brută acordată pe articol / nr. autori afiliați la instituții din România

Pentru articolele care au mai mult de 10 autori, suma brută aferentă unui autor se obține împărțind suma brută pe articol la 10.

**SECȚIUNEA B. OBȚINEREA DE PERFORMANȚE SPORTIVE**

|  |  |  |
| --- | --- | --- |
| Nr. crt. | Descriere activitate | Suma brută acordată |
| 1. | Campionate de nivel naţional/universitar: |  |
|  | - locul I | 1.000 lei |
|  | - locul II | 750 lei |
|  | - locul III | 500 lei |
| 2. | Competiţii de nivel european/internațional: |  |
|  | - locul I | 3.000 lei |
|  | - locul II | 2.000 lei |
|  | - locul III | 1.000 lei |
|  | - locurile IV-VI | 750 lei |
| 3. | Competiţii de nivel mondial / jocuri mondiale / Special Olympic /Jocuri paralimpice /Jocuri Olimpice (la campionate se includ şi competiţiile oficiale asimilate campionatelor): |  |
|  | - locul I | 10.000 lei |
|  | - locul II | 8.000 lei |
|  | - locul III | 6.000 lei |
|  | - locul IV | 5.000 lei |
|  | - locul V | 4.000 lei |
|  | - locul VI | 3.000 lei |
|  | - locurile VII-VIII | 1.500 lei |

Notă: Se dublează suma în cazul obținerii unui record naţional, european, mondial, olimpic.

**SECȚIUNEA C. ALTE REZULTATE SAU ACTIVITĂȚI CARE CONTRIBUIE LA CREȘTEREA FINANȚĂRII SUPLIMENTARE**

|  |  |  |
| --- | --- | --- |
| Nr. crt. | Descriere activitate | Suma brută acordată |
| 1. | Obținerea calității de conducător științific de doctorat (a atestatului de abilitare) | 3.000 lei |
| 2. | Scrierea, depunerea, implementarea de proiecte ERASMUS și ERASMUS + (în calitate de manager de proiect, în afara activităților aferente funcției de bază) | 1.500 lei |
| 3. | Realizarea de mobilități profesionale internaționale (outgoing): |  |
|  | - visiting professor, pentru cel puţin o lună | 2.000 lei |
|  | - doctor honoris causa | 5.000 lei |
| 4. | Susţinerea reuşită a unui doctorat în cotutelă internaţională (în calitate de coordonator științific) | 2.000 lei |

Notă: Suma brută lunară ce revine fiecărui beneficiar se determină împărțind totalul sumelor brute acordate la numărul de luni din perioada de acordare.

**SECȚIUNEA D. ACTIVITĂȚI ADMINISTRATIVE LA NIVELUL UVT și FEFS**

|  |  |  |  |
| --- | --- | --- | --- |
| Indicator | Denumire indicator | Punctaj | Unitate de masura |
| 1 | Intreținerea site-ului facultății | 5 | Pe an |
| 2 | Realizarea orarului facultății | 5 | Pe an |
| 3 | Asistență medicală la competiții | 5 | Pe an |
| 4 | Realizarea activitatii de decan de an | 5 | Pe mandat |
| 5 | Participarea la comisii neretribuite (altele decat cele prevazute in fisa postului) : dosare acreditare/reacreditare/ programme noi de studii/ | 5 | Comisie |
| 6 | Coordonarea unui program masteral | 5 | Pe mandat |
| 7 | Proiecte locale in interesul facultatii | 5 | Pe proiect |
| 8 | Cursuri/ specializari postuniversitare | 2 | Pe curs |
| 9 | Articole in Anale/ alte reviste neindexate BDI | 0.5 | Articol |
| 10 | Responsabil de curs general/facultati | 1 | Pe an/ facultate |
| 11 | Promovarea facultatii in actiuni ale UVT / caravane/ | 5 | Pe actiune |
| 12 | Actiuni organizate de UVT si FEFS :Unisportvest/ West summer university/ Conferinta studentilor | 3/1 | Pe actiune |
| 13 | Participarea la CNU | 5 | Pe competitie |
| 14 | Organizarea de CNU | 5 | Pe actiune |
| 15 | Organizarea de actiuni sportive/ stiintifice/ didactic cu parteneri | 3 | Pe actiune |
| 16 | Responsabil Erasums | 5 | Pe an |
| 17 | Organizarea (sau co-organizarea) de conferințe, simpozioane, seminarii sau workshop-uri cu participare națională și internațională | 3 | Pe actiune |
| 18 | Activitati administrative neretribuite | 5 | Pe an |
| 19 | Inscrieri admitere/ pregatire admitere | 3 | Pe sesiune |
| 20 | Alte activitati sportive legate de CSU UVT | 5 | Pe an |
| 21 | Redactor șef /membru în comitetul editorial al revistei facultății TPERJ | 5/4 |  |
| 22 | Redactor șef /membru în comitetul editorial a Analelor FEFS | 3/2 |  |
| 23 | Inițierea de parteneriate științifice și academice concretizate prin încheierea unor acorduri de colaborare cu facultăți, universități, institute de cercetare, academii de știință sau fundații științifice din țară și/sau din străinătate | 3 |  |
| 24 | Organizarea, în decursul anului calendaristic anterior, a unui program postuniversitar de formare și dezvoltare profesională continuă. | 5 |  |
| 25 | Organizarea (de la realizarea documentației, până la trimiterea dosarului spre aprobare către Ministerul Educației) unui program nou de licență sau master | 5 |  |

Nota: Pe baza dosarelor cadrelor didactice se calculează o valoare a punctului, împărțind valoarea disponibilă pentru secțiunea B la numărul total de puncte depus de către toți colegii. Se plătește apoi fiecăruia proporțional cu numărul de puncte.

ANEXA 2. REFERAT DE RECOMANDARE

Avizat, Avizat,

Prorector responsabil Decan / Director

cu strategia financiară

REFERAT DE RECOMANDARE

Se recomandă dl./d-na \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ titular/ă al/a postului de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ din cadrul Facultății / Departamentului\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ pentru acordarea unui salariu diferențiat în sumă brută de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ lei / lună pe perioada \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, având în vedere faptul că desfășoară / a desfășurat în ultimele 12 luni următoarele activități: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Sumele acordate se suportă din bugetul \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. Se anexează prezentului referat de recomandare următoarele documente justificative: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Funcție șef ierarhic superior

Nume și Prenume

Semnătură